**Raport për rezultatet e konsultimeve publike**

1. **Titulli i draftaktit**

**Projektvendimi “Për miratimin e strategjisë kombëtare për mospërhapjen e Armëve të Dëmtimit në Masë dhe Planit të Veprimit, për zbatimin e saj”.**

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Konsultimi publik për projektvendimin ka nisur më 7.3.2016, me publikimin e draftit fillestar në faqen zyrtare të internetit të MM ([http://ëëë.mod.gov.al/index.php/konsultim-publik](http://www.mod.gov.al/index.php/konsultim-publik)). Pas kësaj datë, drafti iu dërgua për vlerësim ekspertëve ndërkombëtarë nga Organizata për Siguri dhe Bashkëpunim (RACVIAC) me seli në Kroaci, Komanda Evropiane e Shteteve të Bashkuara (US-EUCOM) dhe Agjencia e Pakësimit të Rreziqeve të Mbrojtjes e SHBA (DTRA), të cilët shprehën disa sugjerime siç listohen në rubrikën nr.5 të raportit.

Konsultimi publik është mbyllur më 19.08.2019, 30 ditë pas publikimit të draftit në RENJK.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre.*

*Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë.*

*Përfshini gjithashtu aktivitete nga konsultimet paraprake nëse janë organizuar të tilla).*

* **Nëpërmjet dërgimit të draftit në rrugë elektronike:**

Pasi u njohën me iniciativën tonë për draftimin e projektvendimit“Për miratimin e strategjisë kombëtare për mospërhapjen e Armëve të Dëmtimit në Masë dhe Planit të Veprimit, për zbatimin e saj”, përfaqësues të organizatave ndërkombëtare si Organizata për Siguri dhe Bashkëpunim (RACVIAC) me seli në Kroaci, Komanda Evropiane e Shteteve të Bashkuara (US-EUCOM) dhe Agjencia e Pakësimit të Rreziqeve të Mbrojtjes e SHBA (DTRA) kërkuan të njihen me dokumentin me qëllim vlerësimin e tij dhe dërgimin e sugjerimeve.

* **Nëpërmjet RENJK:**

Me publikimin në RENJK, u vendos një afat 30 ditor për dhënien e sugjerimeve/komenteve mbi draftin e projektligjit, të cilat mblidhen nga personat përgjegjës dhe vlerësohen më tej.

* Nëpërmjet adresës së e-mailit: [konsultim.publik@mod.gov.al](mailto:konsultim.publik@mod.gov.al):

Me qëllim lehtësimin e dhënies së komenteve/sugjerimeve nga çdo i interesuar, në faqen zyrtare të Ministrisë së Mbrojtjes, në rubrikën e dedikuar për konsultimin publik, krahas drafteve të projektligjit është vënë në dispozicion edhe një adresë elektronike.

* **Nëpërmjet adresës postare: “Rruga e Dibrës, Garnizoni “Skënderbej”, Tiranë”:**

Çdo palë e interesuar mund të dërgojë në formë shkresore, në adresë të Ministrisë së Mbrojtjes të gjitha komentet/sugjerimet mbi përmbajtjen e projektligjit.

1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Palët e interesuara, të cilat morën pjesë në hartimin e këtij projektakti janë:

* Organizata për Siguri dhe Bashkëpunim (RACVIAC) Kroaci;
* Komanda Evropiane e Shteteve të Bashkuara (US-EUCOM);
* Agjencia e Pakësimit të Rreziqeve të Mbrojtjes e SHBA (DTRA);
* Grupet e interesit;
* Publiku i gjerë.

1. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimet e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

Në tabelën e mëposhtme paraqiten komentet e pranuara plotësisht dhe pjesërisht në lidhje me këtë projektakt:

|  |  |  |  |  |
| --- | --- | --- | --- | --- |
| Çështja e adresuar  (*psh. përkufizimi i ri i…, kushtet për regjistrimin e…, rregullimi i…, etj.)* | Komenti  *(grumbulloni dhe përmblidhni komente identike/të ngjashme nga palët e ndryshme të interesuara së bashku)* | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar) | Justifikimi |
| Dokumenti i plotë i strategjisë | Përmbajtja e draftit mori vlerësimet maksimale nga ana e vlerësuesve ndërkombëtare. Veçanërisht, u vlerësua caktimi i Koordinatorit Kombëtar pasi sipas tyre, do të bëjë të mundur që aktorët e çdo institucioni të ndjekin hapat e strategjisë. | US-EUCOM | Pranuar |  |
| Arsimimi dhe trajnimi | Nga ana e tyre u konstatua se strategjia përmend në mënyrë indirekte arsimimin dhe trajnimin dhe propozuan që kjo pikë duhet të përfshihet në Planin e Veprimit.  Gjithashtu, u vlerësua fakti që bashkëpunimi rajonal dhe ndërkombëtar theksohen siç duhet në të gjithë dokumentin. | US-EUCOM | Pranuar | Sugjerimi u gjet me vend, për këtë arsye u reflektua në përmbajtjen e draftit të planit të veprimit. |
| Përkufizimi i termave | Kapitulli III (Synimi dhe Fusha e Zbatimit). Vlerësuesit gjykuan se disa nga termat duken pak të paqarta. | US-EUCOM | Pranuar | Sugjerimi u gjet me vend, për këtë arsye u reflektua në përmbajtjen e draftit të strategjisë. |
| Gjithashtu, sugjeruan që seksioni i përkufizimeve në fund të dokumentit të vendoset në fillim pas fjalorit për t'i siguruar lexuesit një kuptim të termave në fillim. | US-EUCOM | Pranuar | Sugjerimi u gjet me vend, për këtë arsye u reflektua në përmbajtjen e draftit të strategjisë. |
| Plani i veprimit | Strategjia siç u përmend më herët është e shkruar mirë dhe adreson shumë prej kërcënimeve që lidhen me ADM. | DTRA | Pranuar |  |
| Përkthimi i dokumentit në gjuhën angleze | U sugjerua që pas miratimit, dokumenti të ketë një version zyrtar në gjuhën angleze pasi sipas tyre do të shërbejë për zhvillimin e TTX (Table Top Exercise) | RACVIAC | Pranuar | Pas miratimit të projektvendimit, do të realizojmë përkthimin zyrtar të dokumentit. |